अहमदाबाद। प्रख्यात हास्य लेखक तारक मेहता को कल यहां अनोखे तरीके से श्रद्धांजलि दी गई। इस श्रद्धांजलि सभा को नाम दिया गया ‘हास्यांजलि’। उन्हें श्रद्धांजलि देने के लिए काफी लोग उपस्थित थे। जिसमें उनकी पत्नी, बेटी और दामाद भी शामिल थे। उन्हें श्रद्धासुमन अर्पित करने के लिए जब जेठालाल स्टेज पर पहुंचे, तो अपनी बात कहते हुए रो पड़े। यह कार्यक्रम गुजरात यूनिवर्सिटी के कन्वेशन हॉल में आयोजित किया गया था। लोग रंगीन वस्त्रों में आए थे…
यूं तो किसी को श्रद्धांजलि देने के लिए लोग सफेद वस्त्रों में जाते हैं। पर इस हास्यांजलि में लोग रंग-बिरंगे वस्त्रों में आए थे। इसमें तारक मेहता की पत्नी इंदुबेन मेहता, पुत्री ईशानी बेन शाह तथा दामाद चंदूभाई शाह समेत उनके परिजन के अलावा व्यंग्यकार विनोद भट्ट भी उपस्थित थे। इसके अलावा तारक मेहता का उल्टा चश्मा धारावाहिक के कलाकार दिलीप जोशी (जेठालाल) , श्यामल पाठक (पत्रकार पोपटलाल), भव्य गांधी (टप्पू), चित्रलेखा के चेयरमेन मौलिक कोटक भी उपस्थित थे।
देहदान कर गए तारक मेहता
सभी को अपने पड़ोसी जैसे लगने वाले पात्र को गढ़ने वाले तारक मेहता गुजराती हास्य साहित्य के ध्रुव तारे के समान थे। अपने करोड़ों प्रशंसकों की आंखें गीली कर देने वाले इस हास्य लेखक ने दस साल पहले ही अपने शरीर के दान की घोषणा कर दी थी। जाते-जाते वे अपने शरीर का भी दान कर गए। उनकी विदाई पर विनोद भट्ट ने कहा था कि वे गुजर गए नहीं, बल्कि वे जी गए। अपने आप में इस अनोखी ’हास्यांजलि‘ में लोग आए शोक संवेदना व्यक्त करने के लिए, पर यहां आकर किसी के आंसू रुक नहीं पाए। जेठालाल तो मंच पर अपनी बात कहते-कहते रो ही पड़े।
आगे की स्लाइड्स में देखें PHOTOS...
hin_Deva hin_Deva hin_Deva hin_Deva hin_Deva